  Майя Бывальцева «Лулчеберет» йӧскалык ӵектосэз быдэсъян улсын 2024-тӥ ар пумозь Удмуртиысь Искусствоосъя нылпи школаослы 95 миллион манетлэсь трос коньдон висъямын луоз. Со сярысь «ВКонтакте»  ивортэ элькунысь лулчеберетъя но туризмъя министр Владимир Соловьёв. Туннэ улосвылын 57 сыӵе дышетон юртъёс. Коньдон соослы крезьгуро инструментъёс но тӥрлык басьтыны мыноз. Со сяна, вуоно ар кутсконын ни федерал коньдэт чотын ми 31 пианино басьтом. Пинал усточиослы туж ӟеч кузьым!!! Владимир Соловьёв, Удмуртиысь лулчеберетъя но туризмъя министрВатсалом, «Лулчеберет» йӧскалык ӵектос 2019-2024 аръёслы чакламын. Тодэ вайытом, 6-8 шуркынмонэ Москваын Клуб ужъюртъёслэн кивалтӥсьёссылэн нырысетӥ огъяросси ӧтчамазы ортчиз. Удмуртиысь клубъёсын кивалтӥсьёс «Культура» йӧскалык ӵектос улсын гуртысь лулчеберетъя юртъёсы егит ӧнерчиосты кыскон ужпумез сэрттыны-пертчыны ӵектӥзы. Тегъёс: Лулчеберет Дышетон Удмуртия искусство искусствоосъянылпишкола ВладимирСоловьёв  